Seminars 1999 - Astrodienst Guest user u1359082203
28-May-2017, 23:09 UT/GMT My hart is seer… | Tannie Frannie
Mense verstaan nie my besorgdheid oor Afrikaans nie. Dit lyk my dis ook oudmodies om te probeer om die Afrikaanse woord bo die Engelse een te gebruik. Dis “songs” en “amazing” en “fabulous” i.p.v. “liedjies” en “verstommend” en “fabelagtig”.
Toe Middelkind ‘n klein seuntjie was, het ek hom geleer om eers Afrikaans met iemand te praat en dan na Engels oor te slaan as hy sou sien die persoon verstaan nie. Een aand kom hy windverwaaid en hoog in sy skik van die strand af: “Die outjie praat met my Engels maar ek hoor sommer hy’s Afrikaans, toe antwoord ek hom in Afrikaans!” Middelkind het met ‘n Engelse Vrystaatse meisie getrou. My Kaapse kleinkinders is Engelssprekend.
More kry my kosbare dogter Amerikaanse burgerskap.
My broer se kinders (my ere-kleinkinders) kon reeds voordat hulle Nieu-Seeland toe is, nie juis Afrikaans praat nie – hulle huistaal is Engels, die mammie is Hongaars.
Laatlam is die enigste een van my dierbares wat sy kindjie in Afrikaans grootmaak – maar ai, dis “Jump!” i.p.v. “Spring!”, “make-up” i.p.v. “grimeer”, “cinnamon” i.p.v. “kaneel”… Hier het ouma dit darem reggekry om ‘n teenvoeter te skep – en sy beleef heerlike binnepret elke keer as Gabby van “kameelsuiker” praat.
Baie, baie jare gelede het die taalkundige HJJM van der Merwe voorspel dat Afrikaans se amptelike status sou afhang van die keuse wat ons mede-Suid-Afrikaners sou maak. Ons sien hoe Afrikaans opsygeskuif word, hoe amptelike verrigtinge slegs in Engels plaasvind, hoe wette lankal nie meer almal in Afrikaans ook beskikbaar is nie.
‘n Taal het vertroeteling nodig – en respek – en liefde. Die enigste plek waar ek nog “tuiste in eie taal” kon geniet, was in my kerk. Gisteraand moes ek hoor dat my gemeente dit oorweeg om ook Engelse dienste aan te bied en dat die voorskoolse Sondagskoolklassie reeds eenmaal per maand in Engels aangebied word omdat daar Engelssprekende kindertjies in die klas is. Dit terwyl kinders op daardie ouderdom absoluut geprogrammeer is om ‘n tweede taal vinnig en maklik aan te leer! Waarom nie liewers jou eie erfenis handhaaf nie? Niemand kon verstaan waarom ek so ontsteld was nie! Maar elke stukkie energie wat in die Engelse aanbiedings sou ingaan, sou myns insiens eerder aan Afrikaans gewy moes word.
“Engels, Engels, alles Engels; Engels wat jy sien en hoor.
In ons skole, in ons kerke, word ons moedertaal vermoor…”
27 thoughts on “My hart is seer…”
Oktober 22, 2015 om 8:29 nm
Daardie aanhaling op die einde is weer op toepassing van Afrikaans. Wens so dat daar n sterk Afrikaanse beweging op die been gebring kan word om Afrikaans te bevorder. Dis egter soos jy sê, die Engelse woorde wat gebruik word in die plek van mooi Afr woorde is hartseer. Ons praat nog Afrikaans in die huis as ons bymekaar is. Selfs in winkels of op uitstappies praat ons Afrikaans met mekaar.(Dis nou ek, my seun en skoondogter)
Oktober 31, 2015 om 4:39 nm
Waar jy bly, is daar baie Suid-Afrikaners, dus kan mens seker nie in Afrikaans skinder nie ;0)
November 1, 2015 om 8:15 vm
Dis nogal vreemde as jy skielik een Afrikaans agter jou hoor praat!
Oktober 22, 2015 om 9:28 nm
Dis sad, nè?
Oktober 31, 2015 om 4:42 nm
Hei, watch jou spelling! Dit moet “sêd” wees :0)
Oktober 23, 2015 om 5:46 vm
Daar is altyd van ons verwag om tweetalig te wees,maar Engelse mense kan soms net Engels praat..hulle verlies!Ek verstaan wat jy bedoel,veral die vermorsing van die taal..alles is mos beautiful…uitgespreek biiioeedifoel!
Oktober 31, 2015 om 4:48 nm
Heheh – mense sê dikwels Afrikaans is springlewendig – kyk dan net na al die Afrikaanse liedjies. Hmm, ja, “songs” soos “Beautiful in Beaufort-Wes”…
Oktober 23, 2015 om 6:35 vm
Ja ai dis hartseer!
Oktober 31, 2015 om 4:49 nm
Ten minste lees – en skryf – jy nog verwoed Afrikaans!
Oktober 31, 2015 om 4:55 nm
O beslis Tannie Frannie, dis my hartstaal!
Oktober 23, 2015 om 9:25 vm
Daar is niks so heerlik as ‘n kindjie van kaneelsuiker praat nie! Die leer van so lang woord, moet sekerlik ‘n pannekoek op die koop toe kry. Ek verluister my aan mense wat suiwer Afrikaans praat. Dit bly en is ‘n fees.
Oktober 31, 2015 om 4:50 nm
Wanneer hoor ons weer van Mia? En die woordjies wat sy gebruik?
Oktober 24, 2015 om 12:10 vm
Oeh hier is ‘n paar Basters in Namibië wat jou sal skaam maak want hulle praat die mooiste suiwerste Afrikaans. Hierlangs sal Afrikaans altyd in Volksmond lê…
Dis goed om te hoor…
Oktober 25, 2015 om 4:49 vm
Ek is te oud en sieklik om aan ‘n taal oorlog deel te neem en baklei maar met my tjekboek. D W S as Afrikaans nie beskikbaar is nie skuif ek na winkel waar dit wel gebruik word
Dis die effektiefste manier!
Oktober 25, 2015 om 2:28 nm
Kameelsuiker! Hoe dierbaar.
Oktober 31, 2015 om 4:36 nm
Haar mammie geniet dit net so baie – sy het vandag weer gevra of die kleintjie “kameelsuiker” op haar pampoen wil he.
Oktober 26, 2015 om 2:15 nm
Weet jy ek het ook so gevoel maar in die laaste tyd voel dit of daar ‘n sterk groep is wat dieselfde voel en begin om dit weer om te draai. Dis mos wanneer jy amper iets verloor dat jy eers besef en dit dan baie beter oppas.
Oktober 31, 2015 om 4:35 nm
Oktober 27, 2015 om 6:15 vm
O, ek voel saam met jou! Wat so sleg is, is dat selfs die kos in my huis nie meer Afrikaanse etikette op het nie. My buurvrou wat ‘n slaghuis het, sê dis net te duur! Ai, jai, jai.
Oktober 27, 2015 om 6:16 vm
Ek plaas ‘n skakel na hierdie bloginskrywing op my faceboekblad. Ek voel meer mense moet dit lees.
Oktober 31, 2015 om 4:33 nm
Ek onthou toe Robertson’s besluit het om nie langer die etikette op hulle spesery- en kruiebotteltjies tweetalig (Engels en Afrikaans) te druk nie. Hoe moet vandag se kinders nou weet “cinnamon” is “kaneel”?
Oktober 31, 2015 om 4:47 nm
Presies. Mense sukkel!
Oktober 27, 2015 om 2:02 nm
Ek pleit skuldig. Omdat ons huistaal Engels en Afrikaans is, het dit voorwaar ‘n mengelmoes hier by ons geword. My swaer kon so suiwer Afrikaans praat…. dit was ‘n bietjie hoog vir my, en ek kon hom nie altyd so goed verstaan nie. Veral as hy karparte by hulle Afrikaanse naam noem.
Oktober 31, 2015 om 4:28 nm
Seg ek nou-die-dag vir Laatlam ek het “korte mette” van iets gemaak. Kla hy: “Ek verstaan Ma glad nie!”
Terug pieng: Lê-Jou-Eier: As Afrikaans sou uitsterf… | Tannie Frannie